text: Bingum
  Bingum | ||
  Bingum yn it distrikt Leer | ||
  Sifers | ||
  Ynwennertal | 1503 (2005) | |
  Oerflak | 8.88 km² | |
  Hichte | 1 m | |
  Polityk | ||
  Lân | Dútslân | |
  Landkreis | Leer | |
  Dielsteat | Nedersaksen | |
  Oar | ||
  Tiidsône | (UTC+1) | |
  Simmertiid | (UTC) | |
  Webside | [] |
  Bingum is in doarp yn het Dútse part fan it Reiderlân yn it Landkreis Leer. It leit op de westigge fan de Iems en is troch in brêge ferbûn mei de stêd Leer. Sûnt 1972 beheart Bingum, mei de oanswettende doarpkes Bingumgaste en Coldam, bestjoerlik by Leer. Bingum grinzet oan de gemeenten Weener en Jemgum.
  Faaks bestie it doarp al yn de 7e of 8e iuw, mar de earste fernijing as Binninghem is fan om-en-by 900. Bingum hat in soad te lijen hân yn de rin fan de tiid, fan oerstreamings fan de iems, fan de striderij ûnder it Geldersk skeel (1531-1534), de Tritichjierrige Oarloch en de Sânjierrige Oarloch (1756-1763).
  De haadlingefamylje Kromminga sloech dêr lang foar master op. Letter wienen dat de famylje Sluiter en de frijhearen von Rheden.
  Bingum hat in 13e-iuwske rjochthoekige sealtsjerke mei in healrûne apsis, de Matthaïkirche, mei in klokketoer út 1766 dêrnjonken. It falt op dat it (fan 1525 ôf) in Lutherske tsjerke is, wylst suver alle oare tsjerken yn de omkriten Kalvinistysk binne.
  De nije buorren oan de noardkant fan it plak hjitte Neubingum. De buorskippen Nortmerfähr en Uthörn binne dêryn opgien. It eilandsje Bingumer Sand yn de Iems hat in lytse haven foar de plesierfeart.